b'\n_START_ARTICLE_\nValmieras apri\xc5\x86\xc4\xb7is\n_START_SECTION_\nR\xc4\xabgas vietniec\xc4\xabbas sast\xc4\x81v\xc4\x81\n_START_PARAGRAPH_\nValmieras apri\xc5\x86\xc4\xb7is tika izveidots 1783. gada teritori\xc4\x81li administrat\xc4\xabvaj\xc4\x81 reform\xc4\x81, to atdalot no R\xc4\xabgas apri\xc5\x86\xc4\xb7a un pievienojot P\xc4\x93rnavas apri\xc5\x86\xc4\xb7a dienvidda\xc4\xbcu (Salacgr\xc4\xabvas, Mazsalacas un R\xc5\xabjienas draudzes novadus).\n_START_SECTION_\nLatvijas Republikas sast\xc4\x81v\xc4\x81\n_START_PARAGRAPH_\n1919. gad\xc4\x81 Stienes-Duntes pagasts tika sadal\xc4\xabts divos patst\xc4\x81v\xc4\xabgos: Stienes pagasts un Duntes pagasts _NEWLINE_1920. gad\xc4\x81 viss Pl\xc4\x81tera pagasts (citos avotos saukts ar\xc4\xab par Meizakilas pagastu), iz\xc5\x86emot dienvidrietumu sektoru ar dzelzce\xc4\xbca l\xc4\xabniju, pievienots Igaunijai \xe2\x80\x94 (tagad Laatre Abjas pagast\xc4\x81, Viljandi apri\xc5\x86\xc4\xb7\xc4\xab)._NEWLINE_1920. gad\xc4\x81 Muj\xc4\x81nu pagasts p\xc4\x81rd\xc4\x93v\xc4\x93ts par Imantas pagastu._NEWLINE_1921. gad\xc4\x81 Pernigeles pagasts p\xc4\x81rd\xc4\x93v\xc4\x93ts par Liepupes pagastu._NEWLINE_No 1921. gada Raiskuma pagasts nodots C\xc4\x93su apri\xc5\x86\xc4\xb7a p\xc4\x81rvald\xc4\xabjum\xc4\x81._NEWLINE_1924. gad\xc4\x81 no Valmieras apri\xc5\x86\xc4\xb7a tika atdal\xc4\xabti Lielstraupes pagasts, Mazstraupes pagasts, Rozbe\xc4\xb7u pagasts, Stalbes pagasts un Unguru pagasts un pie\xc5\xa1\xc4\xb7irti C\xc4\x93su apri\xc5\x86\xc4\xb7im. Jaunv\xc4\x81les pagasts un Vecbrengu\xc4\xbcu pagasts tika pievienoti Valmieras apri\xc5\x86\xc4\xb7im no Valkas apri\xc5\x86\xc4\xb7a._NEWLINE_1925. gad\xc4\x81 Imantas pagasts atkal p\xc4\x81rd\xc4\x93v\xc4\x93ts par Muj\xc4\x81nu pagastu, \xc4\xb6irbi\xc5\xa1u pagasts par Vitrupes pagastu, Koku pagasts par Kokmui\xc5\xbeas pagastu, M\xc5\xabru pagasts par M\xc5\xabrmui\xc5\xbeas pagastu, Pui\xc4\xb7eles pagasts par Puikules pagastu, Skulber\xc4\xa3u pagasts par Ska\xc5\x86kalnes pagastu, Svejciema pagasts par Sv\xc4\x93tciema pagastu, Ungurpils pagasts par Alojas pagastu, Umurgas-S\xc4\x81rumu pagasts par Umurgas pagastu, Valtenber\xc4\xa3u pagasts par Mazsalacas pagastu, Vecbrengu\xc4\xbcu pagasts par Brengu\xc4\xbcu pagastu, Vecmui\xc5\xbeas pagasts par T\xc5\xabjas pagastu._NEWLINE_Valmieras apri\xc5\x86\xc4\xb7\xc4\xab 1927. gad\xc4\x81 atrad\xc4\x81s 4 pils\xc4\x93tas un 2 miesti, vair\xc4\x81ki miesti bez savas pa\xc5\xa1vald\xc4\xabbas un 52 pagasti. _NEWLINE_Liel\xc4\x81k\xc4\x81s apdz\xc4\xabvotas vietas Valmieras apri\xc5\x86\xc4\xb7i bija: Valmiera, R\xc5\xabjiena, Mat\xc4\xab\xc5\xa1i, Nauk\xc5\xa1\xc4\x93ni, Mazsalaca, Staicele, Aloja, Aina\xc5\xbei, Salacgr\xc4\xabva un Limba\xc5\xbei._NEWLINE_1933. gad\xc4\x81 Arakstu pagastu pievieno Lodes pagastam, bet M\xc5\xabrmui\xc5\xbeas pagastu \xe2\x80\x94 Kauguru pagastam (l\xc4\x93mums Vilz\xc4\x93nu pagastu pievienot Braslavas pagastam atlikts)._NEWLINE_1939. gad\xc4\x81 Kokmui\xc5\xbeas pagasts p\xc4\x81rd\xc4\x93v\xc4\x93ts par Koc\xc4\x93nu pagastu._NEWLINE_Valmieras apri\xc5\x86\xc4\xb7is bija 4624,2 km\xc2\xb2 liels. Tas robe\xc5\xbeoj\xc4\x81s ar Valkas apri\xc5\x86\xc4\xb7i, C\xc4\x93su apri\xc5\x86\xc4\xb7i un R\xc4\xabgas apri\xc5\x86\xc4\xb7i Latvij\xc4\x81 un P\xc4\x93rnavas un V\xc4\xablandes apri\xc5\x86\xc4\xb7iem Igaunij\xc4\x81.\n_START_SECTION_\nLatvijas PSR sast\xc4\x81v\xc4\x81\n_START_PARAGRAPH_\n1947. gada 16.oktobr\xc4\xab no Valmieras apri\xc5\x86\xc4\xb7a tika atdal\xc4\xabts Limba\xc5\xbeu apri\xc5\x86\xc4\xb7is. 1949. gada 31. decembr\xc4\xab Valmieras apri\xc5\x86\xc4\xb7is tika likvid\xc4\x93ts, t\xc4\x81 teritoriju iek\xc4\xbc\xc4\x81va R\xc5\xabjienas un Valmieras rajonos.'